**A KISPESTI TÁRSASKÖR PÁLYÁZATA**

**KISPESTI GYERMEKEK TÁBOROZÁSÁNAK TÁMOGATÁSÁRA**

Dr. György István, Budapest kormánymegbízottjának „Adjunk a húroknak, és a rászorulóknak is!” jótékonysági koncertbevételéből származó 2 millió forint felajánlása alapján a Kispesti Társaskör Egyesület pályázatot hirdet kispesti gyermekek táborozási kiadásainak támogatására.

Jelentkezési feltételek:

* kispesti állandó bejelentett lakcím
* 7 és 12 éves közötti életkor
* meglévő elképzelés, milyen táborba szeretne menni
* a családban az egy főre eső bruttó jövedelem nem haladja meg a minimálbért (138.000 Ft)
* 3 hónapnál nem régebbi iskolalátogatási igazolás csatolása a pályázati adatlaphoz

A pályázat elbírálásánál előnyt élveznek:

* gyermeket egyedül nevelő szülők
* fogyatékkal élő gyermeket nevelő családok
* halmozottan hátrányos helyzetű gyermeket nevelő családok
* kispesti általános iskolába járó tanulók

A pályázatokat beérkezési sorrendben kezeljük.

Elnyerhető maximális támogatás gyermekenként 15.000 Ft.

Jelentkezni a mellékelt pályázati adatlap kitöltésével lehet.

**Pályázati határidő: 2018. április 30.**

Kérjük, a kitöltött és aláírt pályázati adatlapot és az iskolalátogatási igazolást juttassa el:

* elektronikus formában szkennelve a kispestitarsaskor@gmail.com címre. A tárgyban kérjük, tüntesse fel: Táborozási pályázat 2018;
* levélben a 1191 Budapest, Fő u. 42. címre. A borítékra kérjük, írja rá: Táborozási pályázat 2018;
* személyesen a 1196 Budapest, Ady Endre út 91. szám alatt minden hétköznap 9-16 óra között.

Az érvénytelenül beadott pályázatok hiánypótlására, javítására nincs lehetőség. A hibásan, hiányosan, vagy nem feldolgozható adatokkal ellátott, illetve határidő után beérkezett pályázatok érvénytelennek minősülnek. A pályázatokat a Kispesti Társaskör Egyesület 2018. május 11-ig bírálja el. Az elbírálást követően a pályázók a pályázatban rögzített e-mail címre, postacímre kapnak értesítést az elbírálás eredményéről, legkésőbb 2018. május 18. napjáig;

Esetleges kérdéseit felteheti a kispestitarsaskor@gmail.com email címen, vagy a 06 20 232-4303-as telefonszámon.

**PÁLYÁZATI ADATLAP**

**A KISPESTI TÁRSASKÖR PÁLYÁZATA KISPESTI GYERMEKEK TÁBOROZÁSÁNAK TÁMOGATÁSÁRA**

Pályázó neve:

Lakcíme:

Születési dátuma:

Édesanyja neve:

Mely táborban fog/szeretne részt venni, hol és mikor:

Telefonos és e-mailes elérhetőség:

Alulírott , mint a Kispesti Társaskör pályázatán részt vevő gyermek szülője nyilatkozom, hogy családunkban az egy főre eső nettó jövedelem a minimálbér összegét, 138.000 Ft-ot nem haladja meg. Egyben vállalom, hogy amennyiben gyermekem a Kispesti Társaskör pályázatán táborozásának költségére támogatást nyer, a támogatás felhasználásának dokumentálására gyermekemről küldök egy fotót, amely a támogatott táborban készült. Hozzájárulok/nem járulok hozzá, hogy a támogatott programban gyermekemről készült fotót a Kispesti Társaskör Facebook oldalán, mint támogatott kisgyermek, közzétegyék. (Kéjük a nyilatkozat tartalmának megfelelő szó aláhúzását).

Dátum:

aláírás